alexandrainst/scandi-wiki huggingface dataset:
Tondeleyo og fleiri lög

Tondeleyo og fleiri lög er 45-snúninga hljómplata gefin út af Íslenzkum tónum árið 1960. Á henni flytur Óðinn Valdimarsson og Atlantic kvartettinn lagið Útlaginn, Ingibjörg Þorbergs, Marz bræður og  hljómsveit Jan Morávek, flytja Kvölds í ljúfum blæ (Man ég þinn koss), Sigurður Ólafsson, Sigurveig Hjaltested og hljómsveit Carl Billich flytja Blikandi haf og Sigfús Halldórsson leikur og syngur Tondeleyo. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: ÞEGG.

Lagalisti 
 Útlaginn - Lag - texti: Guard - Jón Sigurðsson
 Kvölds í ljúfum blæ - Lag - texti: Lindeman, Stutz - Þorsteinn Sveinsson - 
 Blikandi haf - Lag og texti: Freymóður Jóhannsson - 
 Tondeleyo - Lag - texti: Sigfús Halldórsson - Tómas Guðmundsson 

Íslenzkir tónar
Hljómplötur gefnar út árið 1960
Rokk, calypso, skiffle

Rokk, calypso, skiffle er 45-snúninga hljómplata gefin út af Íslenzkum tónum árið 1958. Á henni syngur Skapti Ólafsson fjögur lög. Hljómsveit Gunnar Reynis Sveinssonar sá um undirleik á Allt á floti og Mikið var gaman að því og hljómsveit Magnúsar Ingimarssonar sá um undirleik á Syngjum hátt og dönsum og  Ef að mamma vissi það. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Syngjum hátt og dönsum - Lag - texti: Bell, Lattanzi - Elsa Magnúsdóttir - 
 Ef að mamma vissi það - Lag - texti: Endsley - Skafti Sigurþórsson 
 Allt á floti - Lag - texti: Steele, Bart, Pratt - Björn Bragi, Jón Sigurðsson - 
 Mikið var gaman að því - Lag og texti: Steingrímur Sigfússon -

Textabrot af bakhlið 

Íslenzkir tónar
Hljómplötur gefnar út árið 1958
Netscape Navigator

Netscape Navigator er vafri frá Netscape Communications Corporation sem var vinsæll á 10. áratug 20. aldar. Hann byggði á vafranum Mosaic sem Marc Andreessen hafði þróað meðan hann var í háskólanámi. Mosaic var fyrsti margmiðlunarvafrinn og átti mikinn þátt í því að gera Veraldarvefinn vinsælan. Netscape tók við því hlutverki eftir 1994, en með vaxandi notkun Internet Explorer sem var uppsettur sem sjálfgefinn vafri á Microsoft Windows-stýrikerfinu frá 1995, minnkaði markaðshlutdeild Netscape jafnt og þétt. Árið 1999 keypti AOL Netscape Communications en skömmu áður hafði fyrirtækið gefið út frumkóða vafrans og samtökin Mozilla Organization tekið við þróun hans. Mozilla gaf út nýjar útgáfur af Netscape-vafranum 2000 og 2002 en ákvað árið 2003 að einbeita sér að þróun Mozilla Firefox-vafrans (sem var upphaflega grein af Netscape-kóðanum). 

Vafrar
Bítlarnir (kvikmynd)

Bítlarnir  (enska: A Hard Day's Night eða Yeah! Yeah! Yeah!) er ensk svarthvít gaman- og söngvamynd eftir Richard Lester og hljómsveitina Bítlana. Myndin er gerviheimildarmynd sem fjallar á gamansaman hátt um tvo daga í lífi hljómsveitarmeðlima. Hún kom út árið 1964 á hátindi Bítlaæðisins og sló aðsóknarmet víða.

Tilvísanir 

Enskar kvikmyndir
Leikbræður syngja

Leikbræður syngja er 45-snúninga hljómplata gefin út af Íslenzkum tónum árið 1959. Á henni flytja Leikbræður fjögur lög við undirleik Carl Billich. Leikbræður voru þeir Gunnar Einarsson, Ástvaldur Magnússon, Torfi Magnússon og Friðjón Þórðarson. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló. Prentun: ÞEGG.

Lagalisti 
 Linditréð - Lag - texti: Schubert - Þórður Kristleifsson
 Hanna litla - Lag - texti: Gylfi Þ. Gíslason - Tómas Guðmundsson 
 Draumadísin mín - Lag - texti: Grothe - Jón Sigurðsson
 Litla skáld - Lag - texti: Gunnar Sigurgeirsson - Þorsteinn Erlingsson 

Íslenzkir tónar
Hljómplötur gefnar út árið 1959
Lögin úr söngleiknum Deleríum Búbónis

Lögin úr Deleríum Búbónis er 45-snúninga hljómplata gefin út af Íslenzkum tónum árið 1960. Á henni flytja leikarar úr Leikfélagi Reykjavíkur sex valin lög úr söngleiknum Deleríum búbónis eftir Jónas og Jón Múla Árnasyni. Leikararnir eru Kristín Anna Þórarinsdóttir, Steindór Hjörleifsson, Brynjólfur Jóhannesson, Karl Sigurðsson, Sigríður Hagalín, Árni Tryggvason, Nína Sveinsdóttir, Guðmundur Pálsson og Gísli Halldórsson. Leikstjóri var Lárus Pálsson. Hljómsveit Carl Billich leikur undir og Carl útsetti lögin. Platan er hljóðrituð í mono. Upptaka: Ríkisútvarpið. Umslag: Ljósmynd tók Oddur Þorleifsson en Þorleifur Þorleifsson sá um hönnun, teikningu og leturgerð. Pressun: AS Nera í Osló. Prentun: ÞEGG.

Lagalisti 
 Söngur jólasveinanna
 Ljúflingshóll - 
 Ástardúett - 
 Brestir og brak
 Ágústkvöld - 
 Sérlegur sendiherra

Textablöð með plötunni 

 

Íslenzkir tónar
Hljómplötur gefnar út árið 1960
Reykjavík Geothermal

Reykjavik Geothermal ehf. (RG) er íslenskt fyrirtæki sem vinnur að rannsóknum og þróun jarðhitasvæða, einkum háhitasvæða til raforkuframleiðslu í þróunarlöndum. Fyrirtækið veitir veitir einnig ráðgjafarþjónustu í jarðhitanýtingu.

Fyrirtækið var stofnað árið 2008 af einstaklingum úr íslenskum jarðhitageiranum sem hafa mikla reynslu af jarðhitavísindum, verkfræði, fjármögnun og stjórnun jarðhitanýtingar, sem og smíði jarðvarmavirkjana.

Hjá fyrirtækinu vinna um 30 manns. Velta félagsins er um hálfur milljarður kr. á ári. Fyrirtækið er í eigu stjórnenda RG og enskra og bandarískra fjárfesta. Höfuðstöðvar fyrirtækisins eru á Íslandi en RG rekur skrifstofur í New York í Bandaríkjunum, Addis Ababa í Eþíópíu, í Dúbæ, Sameinuðu Arabísku furstadæmunum

Tengill 
 Vefur Reykjavik Geothermal - á ensku

Heimildir 
 Vefur Reykjavik Geothermal, ágúst 2012- á ensku.
 British Standards Institution 30. ágúst 2012 BSI Vottun FM 563523.
 Morgunblaðið 11. nóvember 2010: „Jarðhitaverkefni á Indlandi“ — á ensku
 Morgunblaðið 23. Júní 2012: „Ekki leyst með skuldsetningu“. Viðtal við Carl Hahn fyrrum forstjóra Volkswagen og varaformann jarðvarmafyrirtækisins Reykjavik Geothermal.
 Vefur Norræna verkefnasjóðsins NOPEF: "Reykjavík Geothermal invests in East Africa" - á ensku 
 Vefurinn Thinkgeoenergy: "RusHydro and Reykjavik Geothermal sign geothermal cooperation agreement" - á ensku
 Vefurinn Bloomberg Businessweek: Company Overview of Reykjavik Geothermal - á ensku
 Vefur NewEnergyWorldNetwork: "Ambata Capital Partners invests in Reykjavik Geothermal" - á ensku 
Tækifæri í sölu á jarðhitaþekkingu“ Viðtal við forstjóra Reykjavik Geothermal í Fréttablaðinu -Markaðinum, 29. ágúst 2012.

Íslensk fyrirtæki
Íslensk orkufyrirtæki
Orkuiðnaður
Flass 104,5

Flass 104,5 er íslensk útvarpsstöð sem fór fyrst í loftið 1. desember 2005. Í dag er stöðin rekin af fyrirtækinu Hljómar vel ehf. Stöðin spilar nýja og ferska tónlist. Helsti markhópur hennar er ungt fólk.

Meðal útvarpsmanna á Flass eru Þröstur 3000, Siggi Gunnars, Sindri Bm, Kristín Ruth og Óli Geir ásamt fleirum.

Stöðin sendir út í Reykjavík á FM 104,5, á Akureyri á FM 102,5 og á Sauðárkróki á FM 93,7. Einnig sendir hún út á netinu á www.flass.is 

Stöðin er til húsa að Stórási 2-6 í Garðabæ.

Íslenskar útvarpstöðvar
RusHydro

RusHydro (á rússnesku: РусГидро) er rússneskt orkufyrirtæki sem stofnað var árið 1993. Það vinnur rafmagn úr endurnýjanlegum orkugjöfum, einkum vatnsafli en einnig úr jarðvarma, vindorku og sjávarföllum.  Fyrirtækið er stærsti raforkuframleiðandi Rússlands. 

Raforkuframleiðsla RusHydro var árið 2011 um 35,2 Gigawött og er það er annað stærsta fyrirtæki í heimi í vatnsafli. Rússneska ríkið á um 66% af RussHydro. Yfirmaður félagsins er Yevgeny Dod.

Heimildir 
 
 Vefur RusHydro - á ensku

Rússnesk fyrirtæki
Helena Eyjólfsdóttir syngur

Helena Eyjólfsdóttir syngur er 45-snúninga hljómplata gefin út af Íslenzkum tónum árið 1958. Á henni syngur Helena Eyjólfsdóttir fjögur lög með Neó tríóinu. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Í leit að þér - Lag - texti: Young - Huginn - 
 Einhversstaðar úti í hafi - Lag - texti: Varnick, Aquaviva - Huginn 
 Ástarljóðið mitt - Lag - texti: Salvador - Björn Bragi Magnússon - 
 Þú sigldir burt - Lag og texti: Wainrich - Björn Bragi Magnússon 

Íslenzkir tónar
Hljómplötur gefnar út árið 1958
Gömlu dansarnir

Gömlu dansarnir er 45-snúninga hljómplata gefin út af Íslenzkum tónum árið 1958. Á henni spilar harmonikutríó Jóns Sigurðssonar syrpu af gömlum dönsum og rælum og harmonikutríó Jan Morávek leikur syrpu af hringdönsum og Vínarkruzum. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: Alþýðuprentsmiðjan.

Lagalisti
 Gamlir dansar 
 Rælar - 
 Hringdansar - 
 Vínarkruzar

Íslenzkir tónar
Hljómplötur gefnar út árið 1958
Jólasálmar

Jólasálmar er 45-snúninga hljómplata gefin út af Íslenzkum tónum árið 1958. Á henni syngur Helena Eyjólfsdóttir fjóra jólasálma við undirleik Páls Ísólfssonar og Ragnars Björnssonar sem leika á Dómkirkjuorgelið. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Heims um ból - Lag - texti: . Franz Gruber - Sveinbjörn Egilsson
 Í Betlehem er barn oss fætt - Lag - texti: Danskt þjóðlag - Valdimar Briem -  
 Ó Jesú bróðir besti - Lag - texti: Berggren - Páll Jónsson - 
 Ástarfaðir himinhæða - Lag og texti: Reichardt - Steingrímur Thorsteinsson

Ó, Jesús bróðir besti. Sb. 503

Ó, Jesús bróðir bezti
og barnavinur mesti,
æ, breið þú blessun þína
á barnæskuna mína.

Mér gott barn gef að vera
og góðan ávöxt bera,
en forðast allt hið illa,
svo ei mér nái' að spilla.

Það ætíð sé mín iðja
að elska þig og biðja,
þín lífsins orð að læra
og lofgjörð þér að færa.

Þín umsjón æ mér hlífi
í öllu mínu lífi,
þín líknarhönd mig leiði
og lífsins veginn greiði.

Mig styrk í stríði nauða,
æ, styrk þú mig í dauða.
Þitt lífsins ljósið bjarta
þá ljómi' í mínu hjarta.

Með blíðum barnarómi
mitt bænakvak svo hljómi:
Þitt gott barn gef ég veri
og góðan ávöxt beri.

Páll Jónsson

A. P. Berggreen

Íslenzkir tónar
Hljómplötur gefnar út árið 1958
Paul Baran

Paul Baran (29. april 1926 - 26. mars 2011) var bandarískur verkfræðingur ættaður frá Póllandi, sem var frumkvöðull í þróun á net tölva og hefur verið nefndur „faðir internetsins“. 

Paul Baran hannaði tölvunet með pakkabeiningu, og þróaði Arpanet, sem var forveri netsins. Hann setti af stað nokkur fyrirtæki sem þróuðu aðra tækni sem síðar varð mikilvægur hluti af internetinu og öðrum nútíma stafrænum samskiptum. Arpanet var síðan tekið upp af bandaríska varnarmálaráðuneytinu í lok sjöunda áratugarins. Tilgangurinn var að búa til samskiptakerfi sem væri öruggt fyrir utanaðkomandi árásum og njósnum.

Heimildir 
 
 Morgunblaðið 28.mars 2011: „Faðir internetsins látinn“
Sakha

Sjálfstjórnarlýðveldi Saka eða Jakútía (rússneska: Респу́блика Саха́ (Яку́тия), Respublika Sakha (Jakutija); jakútíska: Саха Өрөспүүбүлүкэтэ, Sakha Öröspüübülükete) er sjálfstjórnarlýðveldi í Rússlandi. Það nær yfir hálft alríkisumdæmið Austurlönd fjær og er stærsta stjórnsýsluumdæmi heims. Höfuðstaður lýðveldisins er borgin Jakútsk og íbúafjöldi þess er um 950 þúsund, aðallega Rússar og Jakútar. 

Víðáttur Saka eru gríðarmiklar eða um 3.083.523 km2 (2010), og því er landið um þrjátíu sinnum stærra en Ísland. Það er stærra en Argentína og ögn minna en Indland. Íbúarnir eru tæplega ein milljón. Höfuðborg þess er Jakútsk. Landið nær yfir þrjú tímabelti. Á þessum miklu víðáttum snýst sumarið um að draga björg í bú fyrir ískaldan vetur þar sem frostið getur farið niður fyrir 65 gráður. Á sumrin getur hitinn hins vegar farið yfir 45 gráður. 

Saka er eitt auðugasta sjálfstjórnarhérað Rússlands og telst eitt tuttugu lýðvelda innan rússneska sambandslýðveldisins, sem hafa eigin stjórnarskrá og fjárlög.

Saga 
Nafnið Jakútía eða Saka er dregið af nafni sem þeir íbúar svæðisins af ýmsum tyrkneskum uppruna, sem komu þangað fyrst á síðmiðöldum, notuðu. Þeir kölluðu sig Saka, en Evenkar sem bjuggu fyrir í Síberíu, kölluðu þá „Jakó“ og þaðan fengu Rússar nafnið þegar þeir hófu að leggja svæðið undir sig snemma á 17. öld. 

Frumbyggjarnir, Jakútar, eru leifar indjánaþjóðar sem fluttist til Norður-Ameríku. Þjóðarbrot þetta varð eftir á sléttum Síberíu og blandaðist mongólskum nágrönnum sínum. Tungumálið sem Jakútar tala í dag er skylt tyrkneskum málaættum. Jakútar hafa verið taldir friðsælir í aldanna rás, en reyndar verið milli steins og sleggju heimsvaldasinna. Fyrst undir Djengis Khan, hinum herskáa leiðtoga Mongóla. Árið 1633 byrjuðu rússneskir nýlenduherir svo að gera vart við sig, en Rússar voru á þeim tíma að leggja undir sig sléttur Síberíu. Árið 1642 lögðu Rússar síðan grunninn að höfuðborg Saka, sem ber nafnið Jakútsk enn þann dag í dag. Rússar byggðu borgina á bökkum fljótsins Lenu, sem er 7 km breitt þar sem það er breiðast, til að geta varist óvæntum árásum. Í tímans rás hefur borgin vaxið og dafnað sem miðstöð stjórnsýslu héraðsins. Þar má einnig finna nokkur söfn, tónlistarskóla, leiklistarskóla, háskóla og leikhús.

Síbería hefur verið talin kjörinn staður fyrir fólk með sem sýndi mótþróa gegn ríkjandi stjórn og á það jafnt við um gamla keisaradæmið og fyrrum Sovétríkin. Er það bæði vegna hrjóstrugra aðstæðna og mikillar fjarlægðar frá umheiminum. Stalín leiðtogi Sovétríkjanna lét senda menn nauðuga í þröngum flutningavögnum, í milljónatali, til Síberíu í þrælabúðir. Stór hluti fólksins, sem var óvant gríðarlegum kuldanum og lélegum aðbúnaði, sneri aldrei aftur til síns heima.

Heimildir 
 

 „Jakútar þarfnast hjálpar” Viðtal við Kjuregej Alexöndru í Morgunblaðinu 21. febrúar 1999.

 „Myndlist Jakúta” Umfjöllun Morgunblaðsins frá 21. september 1997 um sýningu í Nýlistasafninu í Reykjavík.

 „Náttúrubörn Síberíu - Á ljóshraða inn í tuttugustu öldina” Grein eftir Ara Alexander Magnússon í Morgunblaðinu 15. ágúst 1993

Sjálfstjórnarlýðveldi í Rússlandi
Ingibjörg Þorbergs syngur fyrir börnin

Ingibjörg Þorbergs syngur fyrir börnin er 45-snúninga hljómplata gefin út af Íslenzkum tónum árið 1959. Á henni syngur og leikur Ingibjörg Þorbergs fjögur barnalög. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: Alþýðuprentsmiðjan.

Lagalisti 
 Guttavísur - Lag - texti: Bellman - Stefán Jónsson
 Stjánavísur - Lag - texti: Ingibjörg Þorbergs - Stefán Jónsson 
 Aravísur - Lag - texti: Ingibjörg Þorbergs - Stefán Jónsson - 
 Börnin við tjörnina - Lag og texti: Jenni Jónsson -

Aravísur 
Í viðtali við Ingibjörgu Þorbergs kemur fram að Tage Ammendrup hafi farið þess á leit við hana að hún gerði lag við Aravísur Stefáns Jónssonar. Útkoman varð eitt vinsælasta barnalag síðustu aldar.

Heimild

Íslenzkir tónar
Hljómplötur gefnar út árið 1959
Metsölulögin með Helenu Eyjólfsdóttur

Metsölulögin með Helenu er 45-snúninga hljómplata gefin út af Íslenzkum tónum árið 1959. Á henni flytur Helena Eyólfsdóttir fjögur lög með Neó tríóinu. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Í leit að þér - Lag - texti: Young - Huginn
 Manstu ekki vinur - Lag - texti: Nevins, Dunn - Jón Sigurðsson - 
 Ástarljóðið mitt - Lag - texti: Salvador - Björn Bragi Magnússon
 Þú sigldir burt - Lag - texti: Wainrich - Björn Bragi Magnússon - 
 

Íslenzkir tónar
Hljómplötur gefnar út árið 1959
Leiðtogafundurinn í Höfða

Leiðtogafundurinn í Höfða var fundur milli Ronald Reagan, forseta Bandaríkjanna og Mikhaíl Gorbatsjev, leiðtoga Sovétríkjanna sem haldinn var í Höfða 11. til 12. október 1986. Tilgangur fundsins var undirbúa fund leiðtoganna í Washington ári síðar en þar átti að ræða um takmörkun á vígbúnaði og deilu- og mannréttindamál.

Um tíma kom til greina að halda fundinn á Hótel Sögu eða jafnvel Kjarvalsstöðum en þar hittust Pompidou forseti Frakklands og Nixon forseti Bandaríkjanna árið 1973.

Viðbúnaður 
Mikil öryggisviðbúnaður var við komu leiðtogana, sem dæmi má nefna að skotheldar bifreiðar voru fluttar til landsins, hús í nágrenni við Höfða voru rýmd á meðan á fundinum stóð og var eftirlit með farþegum til landsins hert en fundurinn var ákveðin með aðeins 10 daga fyrirvara. Í fylgdarliði leiðtogana voru alls um 400 manns en einnig heimsóttu um 1.000 blaðamenn landið vegna fundarins.

Niðurstaða 
Fundinum var slitið án niðurstöðu en þrátt fyrir það er talið að hann hafi gegnt gífurlega mikilvægu hlutverki í þróun afvopnunarmála og verið mikilvægur þáttur í undirritun INF-sáttmálans í desember 1987.

Heimildir 
 
 
 

Kalda stríðið
Kalda stríðið á Íslandi
Tígulkvartettinn - Ég bið að heilsa

Ég bið að heilsa er 45-snúninga hljómplata gefin út af Íslenzkum tónum árið 1959. Á henni flytur Tígulkvartettinn Ég bið að heilsa og Sólsetursljóð við undirleik Jan Morávek, Sigurður Ólafsson syngur Smaladrengurinn og Smalastúlkan við undirleik Carl Billich og karlakórinn Vísir á Siglufirði syngur Ég vil elska mitt land við undirleik Emils Thoroddsen. Stjórnandi karlakórsins er Þormóður Eyjólfsson. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Ég bið að heilsa - Lag - texti:. Ingi T. Lárusson - Jónas Hallgrímsson - 
 Sólsetursljóð - Lag - texti: Bjarni Þorsteinsson - Guðmundur Guðmundsson
 Smaladrengurinn - Lag - texti: Skúli Halldórsson - Steingrímur Thorststeinsson - 
 Smalastúlkan - Lag - texti: Skúli Halldórsson - Jón Thoroddsen 
 Ég vil elska mitt land - Lag - texti: Bjarni Þorsteinsson - Guðmundur Magnússon - 

Íslenskar hljómplötur
Helena Eyjólfsdóttir syngur metsölulögin frá Evrópu

Helena Eyjólfsdóttir syngur metsölulögin frá Evrópu er 45-snúninga hljómplata gefin út af Íslenzkum tónum árið 1959. Á henni syngur Helena Eyjólfsdóttir fjögur erlend metsölulög við undirleik hljómsveitar Kjell Karlsen. Tekið er fram á plötuumslagi að sungið sé einraddað og tvíraddað. Mynd á forsíðu vísar í tvíröddunina. Platan er hljóðrituð í mono. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Engan hring - Lag - texti: Otis - Björn Bragi Magnússon
 Bel ami - Lag - texti: Mackeben - Jón Sigurðsson 
 Hvítu mávar - Lag - texti: Lange - Björn Bragi Magnússon - 
 Gleym mér ei vinur - Lag - texti: Möhrens - Björn Bragi Magnússon 

Íslenzkir tónar
Hljómplötur gefnar út árið 1959
Óðinn Valdimarsson syngur fjögur lög

Óðinn Valdimarsson er 45-snúninga hljómplata gefin út af Íslenzkum tónum árið 1959. Á henni syngur Óðinn Valdimarsson fjögur lög með hljómsveit Finns Eydal og Atlantic kvartettinum. Platan er hljóðrituð í mono. Upptaka: Ríkisútvarpið. Forsíða: Amatörverslunin ljósmyndastofa. Pressun: AS Nera í Osló.

Lagalisti 
 Í litlum dal - Lag - texti: McHugh - Jón Sigurðsson
 Ó, nei - Lag - texti: West, Tilgham, Petty - Jón Sigurðsson 
 Útlaginn - Lag - texti: Þjóðlag - Jón Sigurðsson - 
 Ég vil lifa, elska, njóta - Lag - texti: Allison - Jón Sigurðsson 

Íslenzkir tónar
Hljómplötur gefnar út árið 1959
Sigurður Björnsson syngur jólasálma

Sigurður Björnsson syngur er 45-snúninga hljómplata gefin út af Íslenzkum tónum árið 1959. Á henni flytur Sigurður Björnsson fjögur lög með kvennakór undir stjórn Ragnars Björnssonar. Píanóleikari er Magnús Bl. Jóhannsson og Ragnar Björnsson leikur á orgel Dómkirkjunnar. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: ÞEGG.

Lagalisti 
 Kvöldbæn - Lag - texti: Sveinbjörn Egilsson - Björgvin Guðmundsson
 Ave María - Lag - texti: Sigvaldi Kaldalóns - Indriði Einarsson - 
 Sem börn af hjarta - Lag - texti: Berggren - Steingrímur Thorsteinsson
 Nú árið er liðið - Lag - texti: Berggreen - Valdimar Briem - 

Íslenzkir tónar
Hljómplötur gefnar út árið 1959
Hebreska sjálfstjórnarfylkið

Hebreska sjálfstjórnarfylkið (á rússnesku: Еврейская автономная область), er í Rússneska sambandsríkinu og ein 83 eininga þess. Það liggur að Khabarovskfylki og Amúrfylki í austurhluta sambandsríkisins og við landamæri Heilongjiang-héraðs í Kína. Fylkið er um 36.000 ferkílómetrar. 

Árið 2010 voru íbúar um 176.558, af ýmsu þjóðerni, en langstærstur hluti þeirra Rússar eða 93%. Önnur þjóðarbrot eru: Úkraínumenn 3% og Gyðingar um 1%. Höfuðstaður fylkisins er Birobidzhan með um 75 þúsund íbúa.

Saga 
Landsvæðið var byggt upp þegar rússneska keisaradæmið skipaði Amúr-kósökkum að verja austurlandamæri Rússlands 1848. Þéttbýli jókst síðan þegar Síberíuhraðlestin til Vladivostok var lögð um svæðið.

Hebreska sjálfstjórnarfylkið var stofnað sem stjórnsýslueining innan Sovétríkjanna árið 1934 sem afleiðing af þjóðernisstefnu Jósefs Stalíns. Gyðingum var þar úthlutað landsvæði innan Sovétríkjanna til að stunda jiddíska menningararfleifð sína innan hins sósíalíska kerfis.

Árið 1939 bjuggu þar um 18.000 Gyðingar eða um 16% mannfjöldans. Hámarki náði fjöldi þeirra árið 1948 þegar þeir voru um 30.000, eða um fjórðungur íbúa svæðisins. Árið 2002 voru þar einungis 1.628 gyðingar (1% mannfjöldans), en Rússar töldu um 92,7% íbúanna.

Heimildir

Tenglar 
Opinber vefur Hebreska sjálfstjórnarfylkisins  – á ensku.
Information Site  – á rússnesku.
Stalin's Forgotten Zion: Birobidzhan and the Making of a Soviet Jewish Homeland: An Illustrated History, 1928-1996 –  á ensku.
Birobidzhan: Dream of a Jewish Homeland That Never Came True eftir Eve-Maria Stolberg (Russian Archipelago) – á ensku.
Sovéskur bæklingur frá 1939 um fylkið –á ensku.

Fylki í Rússlandi
Óðinn Valdimarsson syngur Einsi kaldi úr Eyjunum

Óðinn Valdimarsson syngur Einsi kaldi úr Eyjunum er 45-snúninga hljómplata gefin út af Íslenzkum tónum árið 1959. Á henni syngur Óðinn Valdimarsson fjögur lög með Atlantic kvartettinum, þar á meðal hið vinsæla Einsi kaldi úr Eyjunum. Kvartettinn skipuðu Finnur Eydal, saxófónn, klarinett, bongótromma, Ingimar Eydal, píanó, harmonika, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á slagverk í tveimur laganna. Útsetning: Ingimar Eydal. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló. Prentun: ÞEGG.

Lagalisti 
 Magga - Lag - texti: Conrad, Robinson - Jón Sigurðsson - 
 Vina, litla vina - Lag - texti: Warren, Cahn - Björn Bragi Magnússon 
 Einsi kaldi úr Eyjunum - Lag og texti: Jón Sigurðsson - 
 Flakkarinn - Lag - texti: Olias - Valgerður Ólafsdóttir - 

Íslenzkir tónar
Hljómplötur gefnar út árið 1959
Lögin úr leikritinu Kardemommubænum

Kardemommubærinn er 45-snúninga hljómplata gefin út af Íslenzkum tónum árið 1960. Á henni eru 13 lög úr sýningu Þjóðleikhússins á Kardemommubæ Thorbjörn Egner frá 1960. Þýðing var í höndum Helgu og Huldu Valtýsdætra, ljóðaþýðingu gerði Kristján frá Djúpalæk og leikstjóri var Klemens Jónsson. Hljómsveitarsjóri var Carl Billich og sögumaður Róbert Arnfinnsson. Platan er hljóðrituð í mono. Upptaka: Ríkisútvarpið. Ljósmyndir á bakhlið: S. Vignir. Pressun: AS Nera í Osló. Prentun: ÞEGG.

Lagalisti 
 Forleikurinn
 Vísa Bastíans bæjarfógeta 
 Kardemommuvísan
 Heyrið lagið hljóma
 Vísa Sörensens rakara
 Vísa Soffíu frænku
 Kardemommulagið
 Hvar er húfan mín - 
 Við læðumst hægt
 Ja, fussum svei - 
 Við höldum heim á leið
 Brunalagið
 Húrrasöngur

Flytjendur á plötu
Uppfærsla Þjóðleikhússins á Kardemommubænum 1960 varð feykivinsæl. Sýningar urðu alls 75 og um 46.000 manns sáu verkið. Ræningjana léku Ævar Kvaran, Baldvin Halldórsson og Bessi Bjarnason. Róbert Arnfinnsson lék bæjarfógetann, Emilía Jónasdóttir lék Soffíu frænku og Kamillu litlu lék Emilía Ólafsdóttir. Aðrir leikarar sem koma fram á plötunni eru Helgi Skúlason, Anna Guðmundsdóttir og Þorgrímur Einarsson. Félagar úr Sinfóníuhljómsveit Íslands leika undir stjórn Carl Billich og barnakór og aðrir leikarar syngja með.

Heimildir

Íslenzkir tónar
Hljómplötur gefnar út árið 1960
Módena

Módena er næststærsta borg Emilía-Rómanja héraðsins á Ítalíu. Íbúar borgarinnar eru um 184.525 (2013). Borgin er þekkt um allan heim fyrir bíliðnað en Ferrari og Maserati eru framleiddir þar. Hún er einnig þekkt fyrir matarhefð.

Borgir á Ítalíu